open-index/open-wikipedia-markdown huggingface dataset:
Καθεδρικός της Ουψάλα

Ο **Καθεδρικός της Ουψάλα** (στα σουηδικά: Uppsala domkyrka) ανήκει στην Εκκλησία της Σουηδίας, που ακολουθεί το Λουθηρανικό δόγμα, και αποτελεί την έδρα της Αρχιεπισκοπής της Ουψάλα. Εκεί γίνεται η στέψη των βασιλιάδων της Σουηδίας. 

Με μέγιστο ύψος  118,7 μ. είναι η υψηλότερη εκκλησία στις σκανδιναβικές χώρες. Το μεγαλύτερο τμήμα του ναού κατασκευάστηκε μεταξύ 1272 και 1420. Το δυτικό τμήμα του ολοκληρώθηκε στα μέσα του 15ου αιώνα και λίγο αργότερα κατασκευάστηκαν οι δύο πύργοι. Το 1702 υπέστη μεγάλες καταστροφές από πυρκαγιά. Τη δεκαετία του 1970 έγιναν εργασίες ανακαίνισης στο ναό, που αποκάλυψαν πολλές μεσαιωνικές νωπογραφίες, οι οποίες μετά τη Μεταρρύθμιση είχαν καλυφθεί με ασβέστη.

Στο Καθεδρικό της Ουψάλα είναι θαμμένοι ο προστάτης άγιος του νορβηγικού έθνους, βασιλιάς Ερρίκος Θ΄ της Σουηδίας, οι βασιλιάδες  Γουσταύος  Α΄ της Σουηδίας και Ιωάννης Γ΄ της Σουηδίας, ο Κάρολος Λινναίος , ο Olaus Rudbeck, ο Εμάνουελ Σβέντενμποργκ και πολλοί αρχιεπίσκοποι.

## Παραπομπές


Κατηγορία:Εκκλησίες στη Σουηδία
Κατηγορία:Καθεδρικοί ναοί
Κατηγορία:Ουψάλα
Φερδινάνδος (ταινία)

**Φερδινάνδος** (αγγλικά: **Ferdinand**) είναι αμερικανική ταινία κινουμένων σχεδίων 3D που παράγεται από τα Blue Sky Studios και το 20th Century Fox Animation, βασισμένη στο παιδικό βιβλίο Φερδινάνδος, το Βους of Munro Leaf. Την ταινία σκηνοθετούν οι Carlos Saldanha και πρωταγωνιστούν οι φωνές των John Cena, Kate McKinnon, David Tennant, Anthony Anderson, Gabriel Iglesias, Boris Kodjoe, Miguel Ángel Silvestre, Raúl Esparza, Jerrod Carmichael, Gina Rodríguez, Daveed Diggs, Bobby Diggs, Bobby Phillips, Flula Borg και Karla Martínez.

## Παραπομπές


## Εξωτερικοί σύνδεσμοι

* 

Κατηγορία:Blue Sky Studios
Κατηγορία:Αμερικανικές ταινίες
Κατηγορία:Ταινίες του 2017
Κατηγορία:Ταινίες παραγωγής Blue Sky Studios
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες με μουσική σύνθεση Τζον Πάουελ
Κατηγορία:3D ταινίες κινουμένων σχεδίων
Κατηγορία:Ταινίες κινουμένων σχεδίων του 2017
Αμφιλόχιος Κυζίκου

Ο **Αμφιλόχιος** της Κυζίκου (9ος αιώνας) ήταν επίσκοπος Κυζίκου και μεταγενέστερα επίσκοπος Νικαίας.

Συγκεκριμένα, ο Αμφιλόχιος χειροτονήθηκε επίσκοπος Κυζίκου το 858 από τον Πατριάρχη Κωνσταντινουπόλεως Φώτιο Α΄ τον Μέγα, που μόλις είχε ανέλθει στον πατριαρχικό θρόνο. Καθαιρέθηκε όμως το 867 (ή το 868), όταν ο Φώτιος εξορίσθηκε και Πατριάρχης Κωνσταντινουπόλεως έγινε ο Ιγνάτιος. Μετά την επάνοδο του Φωτίου στον οικουμενικό θρόνο, το 877, αποκαταστάθηκε και ο Αμφιλόχιος, τοποθετούμενος αυτή τη φορά επίσκοπος της Νίκαιας Βιθυνίας.

Μάλιστα ο Φώτιος είχε αφιερώσει στον Αμφιλόχιο το έργο του *Λόγων ιερών και ζητημάτων ιερολογίαι*, που εξ αυτού είναι γνωστό ως **«[[Αμφιλόχια (σύγγραμμα)|Αμφιλόχια]]»** (τα Αμφιλόχια): Απευθύνεται αυτό το έργο «προς Αμφιλόχιον τον οσιώτατον Μητροπολίτην Κυζίκου» και σε αυτό ο Μέγας Φώτιος απαντά σε διάφορα ερωτήματα που τού είχε υποβάλει ο «άριστος φίλος» Αμφιλόχιος, τον οποίο επιπλέον χαρακτηρίζει «ανδρών ιερών σεμνολόγημα». Εκτός αυτού σώζονται και 6 επιστολές του Φωτίου προς τον Αμφιλόχιο.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 237

Κατηγορία:Επίσκοποι του 9ου αιώνα
Κατηγορία:Μητροπολίτες Κυζίκου
Κατηγορία:Μητροπολίτες Νικαίας
Γενικό Άσμα

Το **Γενικό Άσμα** (ισπανικά: Canto General, Κάντο Χενεράλ) είναι ποιητική συλλογή του Πάμπλο Νερούδα, η οποία αποδίδει την καταπίεση των κοινωνιών της Νότιας Αμερικής από το διεθνές και εγχώριο κεφάλαιο, από την αποικιοκρατία. Περιέχει ακόμη παραβολές και ανιμιστικές αναφορές στη θεοποιημένη φύση της ζούγκλας των ποταμών και των βουνών της Νότιας Αμερικής, άλλα και των ινδιάνικων φυλών της που τους τοποθετεί στις ιερές καταβολές της.

Έχει μελοποιηθεί από πολλούς συνθέτες, μεταξύ των οποίων τον Μίκη Θεοδωράκη, η οποία παρουσιάστηκε  τον Σεπτέμβριο του 1975 στην Αθήνα. Το έργο έχει μεταφραστεί από τη Δανάη Στρατηγοπούλου και έχει μελοποιηθεί από τον Μίκη Θεοδωράκη τον Χρήστο Λεοντή.

## Παραπομπές


Κατηγορία:Έργα του Πάμπλο Νερούδα
Σατέ

[μικρογραφία|Το σατέ πονορόγκο είναι ψητό μαριναρισμένο κοτόπουλο που σερβίρεται σε σως φιστικιού. Είναι σπεσιαλιτέ του [Πονορόγκο, στην ανατολική Ιάβα της Ινδονησίας.]]
Το **σατέ** (ινδονησιακά, μαλαϊκά: sate) είναι δημοφιλές έδεσμα της Νοτιοανατολικής Ασίας, αποτελούμενο από καρυκευμένο και ψημένο κρέας σε ξυλάκια. Σερβίρεται με σως. Προέρχεται από την Ινδονησία, ενώ πέρα από αυτήν είναι δημοφιλές στη Μαλαισία, στις Φιλιππίνες, στη Σιγκαπούρη, στη Ταϊλάνδη και στο Μπρουνέι. Είναι επίσης δημοφιλής στο Σουρινάμ και στην Ολλανδία, καθώς η Ινδονησία ήταν πρώην ολλανδική αποικία. Το σατέ μπορεί να αποτελείται από κοτόπουλο κομμένο σε κυβάκια ή φέτες, κατσικίσιο, πρόβειο, μοσχαρίσιο, χοιρινό ή άλλο κρέας, καθώς επίσης και από κρέας ψαριών ή τόφου. Η πιο αυθεντική έκδοση χρησιμοποιεί ξυλάκια από τη κεντρική νεύρωση των φύλλων κοκοφοίνικα, και έπειτα σερβίρεται με διάφορα πικάντικα καρυκεύματα. Το σατέ σερβίρεται σε διάφορες σως, με τις πιο συνηθισμένες να είναι ένας συνδυασμός σως σόγιας και φιστικιού. Γι'αυτό, συχνά η σως φιστικιού είναι γνωστή και ως σως σατέ.

## Δείτε επίσης

* Σουβλάκι
* Γιακιτόρι
* Πιντσίτος

## Παραπομπές

Κατηγορία:Ινδονησιακή κουζίνα
Ύδνα

Η **Ύδνα** της Σκιώνης (fl. 480 π.Χ.) ήταν αρχαία Ελληνίδα κολυμβήτρια και δύτρια, στην οποία δόθηκαν τα εύσημα για την καταστροφή του περσικού ναυτικού το 480 π.Χ.. 

## Βιογραφία
Σύμφωνα με τον Παυσανία (*[[Παυσανίας|Περιγραφή της Ελλάδας]]*, 10.19.1.), πριν από μια κρίσιμη ναυμαχία με τους Πέρσες, η Ύδνα και ο πατέρας της, ο Σκυλλίας, προσφέρθηκαν εθελοντικά να βοηθήσουν τις ελληνικές δυνάμεις, προξενώντας υποβρύχιες ζημίες στον κοντινό περσικό ναυτικό στόλο. Αφού έφτασε στην Ελλάδα, ο Πέρσης βασιλιάς Ξέρξης αγκυροβόλησε τα πλοία του στα ανοικτά του Πηλίου για να περιμένει μία καταιγίδα πριν από τη Μάχη του Αρτεμισίου. Η Ύδνα ήταν γνωστή στην Ελλάδα ως επιδέξια κολυμβήτρια, έχοντας εκπαιδευτεί από τον πατέρα της, έναν επαγγελματία εκπαιδευτή κολύμβησης, από νεαρή ηλικία. Ήταν γνωστή για την ικανότητά της να κολυμπά σε μεγάλες αποστάσεις και να βουτάει βαθιά στον ωκεανό. 

Τη νύχτα της επίθεσης, ο πατέρας και η κόρη κολύμπησαν για να φτάσουν στα πλοία. Κολύμπησαν σιωπηλά ανάμεσα στα σκάφη, χρησιμοποιώντας μαχαίρια για να κόψουν τα αγκυροβόλια και να απομακρύνουν τις βυθισμένες άγκυρες. Χωρίς άγκυρες και αγκυροβόλια να ασφαλίζουν τα πλοία, αυτά συγκρούστηκαν στο ταραχώδες νερό. Τα περισσότερα από τα πλοία υπέστησαν σημαντικές ζημιές και μερικά βυθίστηκαν. Η καθυστέρηση που προέκυψε επέτρεψε στο ελληνικό ναυτικό περισσότερο χρόνο να προετοιμαστεί στο Αρτεμίσιο και τελικά οδήγησε στη νίκη των ελληνικών δυνάμεων στη Σαλαμίνα. 

Σε ένα άλλο χρονικό του Ηρόδοτου, ο Σκυλλίας εργαζόταν για τους Πέρσες ως δύτης, ανακτώντας ένα μεγάλο μέρος του θησαυρού που βυθίστηκε στην καταιγίδα πριν εγκαταλείψει την ελληνική πλευρά. Υποτίθεται ότι κολύμπησε υποβρύχια από τις Αφφές στο Αρτεμίσιο, πιθανώς χρησιμοποιώντας ένα πρωτόγονο αναπνευστήρα ή ένα κλεμμένο σκάφος και έφερε στους Έλληνες πληροφορίες για τον περσικό στόλο. Αυτή η ιστορία υπονοεί ότι ήταν Έλληνας διπλός πράκτορας στον Περσικό στόλο, τον οποίο θα είχε σαμποτάρει με την Ύδνα και θα επωφελούταν επαγγελματικά πριν δραπετεύσει. 

Σε ευγνωμοσύνη για τον ηρωισμό που έδειξε η Ύδνα και ο πατέρας της, οι Αμφίκτιοι τους αφιέρωσαν αγάλματα στους Δελφούς, τον πιο ιερό χώρο του ελληνιστικού κόσμου. Ο Παυσανίας μας λέει ότι «δίπλα στο άγαλμα του Γοργία υπάρχει μια αναθηματική προσφορά των Αμφικτυόνων προς τον πατέρα και την κόρη». Πιστεύεται ότι ο Ρωμαίος αυτοκράτορας Νέρων λεηλάτησε το άγαλμά της και επέστρεψε μαζί του στη Ρώμη τον πρώτο αιώνα μ.Χ..

## Στη μυθοπλασία
Η Ύδνα εμφανίζεται στο μυθιστόρημα της Έλβα Σοφρόνια Σμιθ του 1954, *Adventure calls*. 

Ο Σκυλλίας εμφανίζεται στην ταινία *[[300: Η άνοδος της Αυτοκρατορίας|300:Η άνοδος της Αυτοκρατορίας]]* του 2014, όπου ενσαρκώνεται από τον Κάλαν Μάλβεϊ, αν και η Ύδνα δεν εμφανίζεται, καθώς έχει αντικατασταθεί από έναν γιο που ονομάζεται Κάλιστος (Τζακ Ο'Κόνελ). 

## Παραπομπές


Κατηγορία:Ελληνίδες αθλήτριες της κολύμβησης
Κατηγορία:Ελληνίδες δύτριες
Κατηγορία:Αρχαίοι Έλληνες ήρωες
Κατηγορία:Πρωταγωνιστές των Περσικών Πολέμων
Κοινοτικό Στάδιο Κυπερούντας

Tο **Κοινοτικό Στάδιο Κυπερούντας** είναι ένα γήπεδο ποδοσφαίρου στην Κυπερούντα της επαρχίας Λεμεσού. Αυτή τη στιγμή χρησιμοποιείται κυρίως για αγώνες ποδοσφαίρου και είναι η έδρα της ΑΠΕΠ Πιτσιλιάς της ομάδας του χωριού η οποία αγωνίζεται στη Επίλεκτη Κατηγορία ΣΤΟΚ. Το στάδιο έχει χωρητικότητα 6.000 θεατών.

Κατηγορία:ΑΠΕΠ Πιτσιλιάς
Κατηγορία:Στάδια ποδοσφαίρου στην Κύπρο
Κατάλογος ελληνικών ταινιών του 1978

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που προβλήθηκαν το 1978.
## Κατάλογος

## Παραπομπές


Κατηγορία:Ελληνικές ταινίες ανά έτος
Β΄ Εθνική υδατοσφαίρισης γυναικών

Η **Β΄ Εθνική υδατοσφαίρισης γυναικών** είναι ένα Ελληνικό πρωτάθλημα για γυναικείους συλλόγους υδατοσφαίρισης. Στο Ελληνικό σύστημα πρωταθλημάτων υδατοσφαίρισης γυναικών, είναι το δεύτερο σε τάξη πρωτάθλημα της χώρας και διοργανώνεται από την Κολυμβητική Ομοσπονδία Ελλάδας (ΚΟΕ). Το πρωτάθλημα αποτελείται από 18 ομάδες των τεσσάρων ομίλων (2019–20) και λειτουργεί με το σύστημα προβιβασμού και υποβιβασμού με την Α1 Εθνική. 

Το πρωτάθλημα διοργανώθηκε για πρώτη φορά το 1988 και αποτελούσε το δεύτερο σε τάξη πρωτάθλημα της γυναικείας υδατοσφαίρισης έως το 1998 που δημιουργήθηκε η Α2 Εθνική. Με την αναδιάρθρωση των κατηγοριών το 2019, η Β΄ Εθνική αποτελεί ξανά το δεύτερο σε τάξη πρωτάθλημα της χώρας.

## Πρωταθλητές
### Κάτοχοι τίτλου
;Ως πρωτάθλημα 2ου επιπέδου
:*Δείτε επίσης: [[Κατάλογος των πρωταθλητών υδατοσφαίρισης γυναικών της Δεύτερης Κατηγορίας Ελλάδας|Κατάλογος των πρωταθλητών υδατοσφαίρισης γυναικών της Δεύτερης Κατηγορίας]]*

;Ως πρωτάθλημα 3ου επιπέδου
:*Δείτε επίσης: [[Κατάλογος των πρωταθλητών υδατοσφαίρισης γυναικών της Τρίτης Κατηγορίας Ελλάδας|Κατάλογος των πρωταθλητών υδατοσφαίρισης γυναικών της Τρίτης Κατηγορίας]]*

;Ως πρωτάθλημα 2ου επιπέδου
:*Δείτε επίσης: [[Κατάλογος των πρωταθλητών υδατοσφαίρισης γυναικών της Δεύτερης Κατηγορίας Ελλάδας|Κατάλογος των πρωταθλητών υδατοσφαίρισης γυναικών της Δεύτερης Κατηγορίας]]*

## Παραπομπές


## Εξωτερικοί σύνδεσμοι
*Κολυμβητική Ομοσπονδία Ελλάδας

Γυναικων 03
Πρωταθλημα 03
Νάισε

Ως **Νάισε** (γερμανικά: Neisse ή Neiße, πολωνικά: Nysa, τσεχικά: Nisa) είναι γνωστοί δύο ποταμοί που διασχίζουν τμήματα της Γερμανίας, της Πολωνίας και της Τσεχίας, οι οποίοι είναι ο Λουσατιανός (Δυτικός) Νάισσε και ο Ανατολικός Νάισσε. Ο δυτικός Νάισσε οριοθετεί, από το 1945, το ανατολικό σύνορο της Γερμανίας με την Πολωνία μαζί με τον ποταμό Όντερ (γραμμή Όντερ-Νάισσε). Αρχικά ως συνοριογραμμή είχε προταθεί ο Ανατολικός Νάισσε, ωστόσο το σύνορο μεταφέρθηκε στον δυτικό Νάισσε λόγω των Σοβιετικών αντιδράσεων.

## Περιοχές
* Νάισε, πρώην γερμανική πόλη της Άνω Σιλεσίας. Από το 1945 είναι γνωστή ως Νίσα και ανήκει στη Πολωνία.
** Πριγκιπάτο του Νάισε, Δυοκάτο του Νάισσε, Πριγκιπάτο του Νάισε
** Λάντκραϊς Νάισε, ιστορική επαρχία
* Σπρέε-Νάισε, κράις (επαρχία) στο νότιο Βρανδεμβούργο της Γερμανίας

## Ποταμοί
* Λουσατιανός Νάισε, αριστερός παραπόταμος του Όντερ στα πολωνογερμανικά σύνορα
** Μαύρος Νάισε, δεξιός παραπόταμος του Λουσατιανού Νάισε
** Λευκός Νάισσε, αριστερός παραπόταμος του Λουσατιανού Νάισσε
* Ανατολικός Νάισε, αριστερός παραπόταμος του ποταμού Όντερ στη Σιλεσία
* Νίσα Σάλονα, αριστερός παραπόταμος του ποταμού Κατσάβα (Κάτσμπαχ) στην Πολωνία
** Μικρός Νάισε, αριστερός παραπόταμος του Νίσα Σάλονα

## Άτομα
* Έμπερχαρντ του Νάισε, επίσκοπος της Βαρμίας (1301–1326)
* Ερίκ Νεσέ (γεν. 1964), γάλλος αθλητής
* Χέρμαν Νάισε (1889–1932), Γερμανός ποδοσφαιριστής

## Άλλες χρήσεις
* Πανεπιστήμιο του Νάισε, δίκτυο ακαδημαϊκών ιδρυμάτων στην Τσεχία, Γερμανία και Πολωνία
* Μάχη του Όντερ-Νάισε, στις αρχές του 1945
* Γραμμή Όντερ-Νάισσε, η γραμμή που οριοθετεί το πολωνογερμανικό σύνορο από το 1945 μέχρι σήμερα

## Δείτε επίσης
* Νίσα (αποσαφήνιση)
* Νίσσα (αποσαφήνιση)
Γ΄ Εθνική υδατοσφαίρισης γυναικών

Η **Γ΄ Εθνική υδατοσφαίρισης γυναικών** ήταν Ελληνικό πρωτάθλημα για γυναικείους συλλόγους υδατοσφαίρισης. Στο Ελληνικό σύστημα πρωταθλημάτων υδατοσφαίρισης γυναικών, ήταν το τέταρτο σε τάξη πρωτάθλημα της χώρας την περίοδο 2000–01 και διοργανωνόταν από την Κολυμβητική Ομοσπονδία Ελλάδας (ΚΟΕ).

Το πρωτάθλημα διοργανώθηκε για πρώτη φορά το 1989 και αποτελούσε το τρίτο σε τάξη πρωτάθλημα της γυναικείας υδατοσφαίρισης έως το 1998. Από το 1998 έως την κατάργηση του το 2001 ήταν το τέταρτο σε τάξη πρωτάθλημα της χώρας. 

Η τελευταία πρωταθλήτρια ήταν ο N.O. Ιτέας, ο οποίος κέρδισε τον τίτλο την περίοδο 2000–01.

## Πρωταθλητές
### Κάτοχοι τίτλου
;Ως πρωτάθλημα 3ου επιπέδου
:*Δείτε επίσης: [[Κατάλογος των πρωταθλητών υδατοσφαίρισης γυναικών της Τρίτης Κατηγορίας Ελλάδας|Κατάλογος των πρωταθλητών υδατοσφαίρισης γυναικών της Τρίτης Κατηγορίας]]*

¹Πρωταθλητές ομίλων

;Ως πρωτάθλημα 4ου επιπέδου
:*Δείτε επίσης: [[Κατάλογος των πρωταθλητών υδατοσφαίρισης γυναικών της Τέταρτης Κατηγορίας Ελλάδας|Κατάλογος των πρωταθλητών υδατοσφαίρισης γυναικών της Τέταρτης Κατηγορίας]]*

## Παραπομπές


## Εξωτερικοί σύνδεσμοι
*Κολυμβητική Ομοσπονδία Ελλάδας

Γυναικων 04
Πρωταθλημα 04
Υς Κρομμυών

**Υς Κρομμυών** στα αρχαία ελληνικά (''υς'' = γουρούνι, αγριογούρουνο) ονομαζόταν ένας αγριόχοιρος στην ελληνική μυθολογία. Είναι επίσης γνωστός με το όνομα **Φαιά**. 

## Μυθολογία
Η Φαιά ήταν ένα αγριογούρουνο, που έπληττε την περιοχή γύρω από το χωριό Κρομμυώνα μεταξύ Μεγάρων και Κορίνθου. Το σκότωσε ο Θησέας.  

Σύμφωνα με τη ''Βιβλιοθήκη'' του Ψευδο-Απολλόδωρου, λέγεται από ορισμένους ότι ήταν κόρη της Έχιδνας και του Τυφώνα και πήρε το όνομά της από τη γριά, που την μεγάλωσε.  Σύμφωνα με τον Στράβωνα, o θηλυκός αγριόχοιρος λέγεται ότι ήταν η μητέρα του Καλυδώνιου Κάπρου.  

Ο Γάιος Ιούλιος Υγίνος λέει ότι ο χοίρος, που σκότωσε ο Θησέας στην Κρομμυώνα, ήταν κάπρος.

Ο Πλούταρχος επαναλαμβάνει την ιστορία, αλλά δηλώνει ότι του είχε ειπωθεί ότι η ίδια η Φαιά ήταν δολοφονική λησταρχίνα και είχε το παρατσούκλι "Γουρούνι" λόγω των ανάρμοστων τρόπων της και ότι αυτή ήταν ο "αγριόχοιρος", που σκότωσε ο Θησέας.  

## Παραπομπές

## Πηγές

* Theoi Project - "Hus Krommyon 
Κατηγορία:Γυναίκες στην Ελληνική μυθολογία
Κατηγορία:Άθλοι του Θησέα
Κατηγορία:Όντα της ελληνικής μυθολογίας
Κατηγορία:Θηλυκά θρυλικά πλάσματα
Αιδέσιος και Αμφιανός

Οι άγιοι **Αιδέσιος** και **Αμφιανός** ήταν δύο αδέρφια που μαρτύρησαν για τη χριστιανική πίστη περί το 300 μ.Χ. και τιμώνται ως άγιοι από την Ορθόδοξη Εκκλησία.

Οι Αμφιανός και Αιδέσιος κατάγονταν από τη Λυδία της Μικράς Ασίας και από πλούσια ειδωλολατρική οικογένεια. Σπούδασαν φιλοσοφία στη Βηρυτό, όπου κατηχήθηκαν στον Χριστιανισμό από τον μάρτυρα Πάμφιλο. Αυτό έγινε γνωστό στον άρχοντα της περιοχής Ουρβανό, ο οποίος διέταξε τη σύλληψη των δύο αδελφών. Και τον μεν Αμφιανό ύστερα από βασανιστήρια τον έρριξαν στη θάλασσα και πνίγηκε, τον δε Αιδέσιο εξόρισαν στην Αλεξάνδρεια, όπου καταδικάσθηκε σε καταναγκαστικά έργα. Κάποια ημέρα ο Αιδέσιος είδε τον άρχοντα Ιεροκλή να βασανίζει Χριστιανούς, οπότε ο Αιδέσιος του επιτέθηκε και τον έδειρε. Κατόπιν αυτού, ο Αιδέσιος υποβλήθηκε σε πολλά βασανιστήρια και θανατώθηκε κατά τον ίδιο τρόπο με τον αδελφό του, το 306 μ.Χ..

Τις αφηγήσεις αυτές διέσωσε ο Ευσέβιος της Καισαρείας. Ακολουθία στους άγιους μάρτυρες Αμφιανό και Αιδέσιο συνέγραψε ο Ιωσήφ ο υμνογράφος. Η μνήμη τους τιμάται στις 2 Απριλίου.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 208

Κατηγορία:Χριστιανοί μάρτυρες του 4ου αιώνα
Αμφιδίνιο

Το **αμφιδίνιο** (*Amphidinium*) είναι γένος δινομαστιγωτών μονοκύτταρων οργανισμών. Ορίσθηκε με βάση το είδος *Amphidinium operculatum* από τους Claparède & Lachmann. Σημαντικότερο ωστόσο είδος θεωρείται σήμερα το *[[Amphidinium carterae]]*, το οποίο χρησιμεύει ως οργανισμός-μοντέλο για τη φωτοσύνθεση, έχοντας πολύ ασυνήθιστο γονιδίωμα χλωροπλαστών. Γενικώς τα αμφιδίνια έχουν χλωροπλάστες και τα γονίδια που τους περιγράφουν είναι ασυνήθιστα επειδή δεν βρίσκονται ένα μοναδικό συνεχές κυκλικό σύστημα, αλλά σε πολυάριθμους μίνι-κύκλους DNA των 2 έως 3 kbp, ανάλογο με πλασμίδια. Οι περισσότεροι μίνι-κύκλοι έχουν μόνο από λίγα γονίδια ο καθένας και πολλοί ένα μοναδικό γονίδιο. Οι μεταγραφές από μίνι-κύκλους μπορούν να γίνουν με τρόπους μη συνήθεις στους ευκαρυωτικούς οργανισμούς όπως το αμφιδίνιο.

Το γένος περιλαμβάνει περισσότερα από 25 είδη. Τα αμφιδίνια έχουν μία ή (συνηθέστερα) δύο βλεφαρίδες και ζουν κυρίως στα γλυκά νερά, αλλά και στη θάλασσα. Χαρακτηριστικά τους είναι επίσης η πλάγια θέση και η προς τα πάνω προώθηση της «εγκαρσίας αύλακος».

## Παραπομπές


## Πηγές
* Το λήμμα «αμφιδίνιον» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 222

## Βιβλιογραφία
* 
* 

Αμφιδινιο
Φλορεστίνα του Μονακό

Η **Φλορεστίνη** (γαλλ. *Florestine de Monaco*, 22 Οκτωβρίου 1833 - 4 Απριλίου 1897) του Οίκου των Γκριμάλντι ήταν πριγκίπισσα του Μονακό και μετέπειτα πριγκίπισσα της Βυρτεμβέργης και δούκισσα του Ούραχ.

## Βιογραφία
Η *Φλορεστίνη Γαβριηλία Αντωνία* γεννήθηκε στις 22 Οκτωβρίου 1833 στη Φοντεναί-ω-Ροζ, και ήταν το δεύτερο παιδί και η μοναχοκόρη του Φλορεστάνου Α΄ του Μονακό και της Μαρί Καρολίν Ζιμπέρ ντε Λαμέτς.

Στις 15 Φεβρουαρίου 1863 παντρεύτηκε τον Γουλιέλμο της Βυρτεμβέργης, Δούκα του Ούραχ, στο Μονακό. Μαζί απέκτησαν δύο παιδιά:
*τον ''Γουλιέλμο Κάρολο'' Φλορεστάνο Γκέρο Κρεσέντιο (1864 - 1928), Βασιλιά της Λιθουανίας νυμφεύτηκε (1) την Αμαλία εν Βαυαρία (απέκτησαν 9 παιδιά) και (2) την Βιλτρούδη της Βαυαρίας (δεν απέκτησαν παιδιά).
*τον Ιωσήφ Γουλιέλμο *Κάρολο* Φλορεστάνο Γκέρο Κρεσέντιο (1865 - 1925), δεν νυμφεύτηκε ποτέ.

Πέθανε στις 4 Απριλίου 1897 στη Στουτγάρδη σε ηλικία 63 ετών. Είναι θαμμένη στο Παλάτι του Λούντβιγκσμπουργκ στη Στουτγάρδη.

## Τίτλοι
*22 Οκτωβρίου 1833 – 15 Φεβρουαρίου 1863: *Η Γαληνοτάτη Υψηλότητα* Πριγκίπισσα Φλορεστίνη του Μονακό
*15 Φεβρουαρίου 1863 – 28 Μαρτίου 1867: *Η Γαληνοτάτη Υψηλότητα* Κόμισσα Φλορεστίνη της Βυρτεμβέργης, Πριγκίπισσα του Μονακό
*28 Μαρτίου 1867 – 17 Ιουλίου 1869: *Η Γαληνοτάτη Υψηλότητα* Η Δούκισσα του Ούραχ, Κόμισσα της Βυρτεμβέργης, Πριγκίπισσα του Μονακό
*17 Ιουλίου 1869 – 4 4 Απριλίου 1897: *Η Γαληνοτάτη Υψηλότητα* Η Χήρα Δούκισσα του Ούραχ, Κόμισσα της Βυρτεμβέργης, Πριγκίπισσα του Μονακό

### Τιμητικές Διακρίσεις
*: Κυρία του Τάγματος της Βασίλισσας Μαρίας Λουίζας

## Παραπομπές


Κατηγορία:Οίκος Γκριμάλντι
Κατηγορία:Γάλλοι ευγενείς
Κατηγορία:Κόμισσες της Βυρτεμβέργης
Κατηγορία:Γερμανίδες δούκισσες
Αντωνία του Μερόντ

Η **Αντωνία του Μερόντ** (*Antoinette de Mérode*, 28 Σεπτεμβρίου 1828 - 10 Φεβρουαρίου 1864) ήταν η σύζυγος του Κάρολου Γ΄, Πρίγκιπα του Μονακό.

## Βιογραφία
Η *Αντωνία Γκιζέλα* γεννήθηκε στις 28 Σεπτεμβρίου 1828 στις Βρυξέλλες, και ήταν κόρη του Κόμη Βέρνερ του Μερόντ-Γουέστερλο και της Κόμισσας Βικτώριας φαν Σπάνγκεν ντ'Ατουρνέσε.

Σε ηλικία 18 ετών στις 28 Σεπτεμβρίου 1846 παντρεύτηκε τον Κάρολο Γ΄, Πρίγκιπα του Μονακό στις Βρυξέλλες. Μαζί απέκτησαν ένα παιδί:
*τον Πρίγκιπα Αλβέρτο (1848-1922), παντρεύτηκε (1) την Μαίρη Βικτώρια Χάμιλτον. Απέκτησαν 1 παιδί και (2) την Άλις Χάινε. Δεν απέκτησαν παιδιά.

Το ζευγάρι δέχτηκε επίσημο καλωσόρισμα στο Μονακό μετά το γάμο, αλλά προτίμησε να ζήσει στη Γαλλία, όπου η Αντωνία απέκτησε το Κάστρο του Μαρσέ, όπου το ζευγάρι προτιμούσε να ζήσει εκεί παρά στο Μονακό.

Έγινε γνωστή με τον τίτλο *Δούκισσα του Βαλεντινουά* στο Παρίσι, και έγινε δημοφιλές μέλος της υψηλής κοινωνίας κατά την Δεύτερη Γαλλική Αυτοκρατορία.

Το 1862, διαγνώστηκε με καρκίνο και πέθανε στις 10 Φεβρουαρίου 1864 στο Παρίσι σε ηλικία 35 ετών. Είναι θαμμένη στον Καθεδρικό Ναό της Παρθένου Μαρίας στο Μόντε Κάρλο.

## Τίτλοι
*28 Σεπτεμβρίου 1828 - 28 Σεπτεμβρίου 1846: Κόμισσα Λουίζα του Μερόντ
*28 Σεπτεμβρίου 1846 - 20 Ιουνίου 1856: *Η Γαληνοτάτη Υψηλότητα* Η Δούκισσα του Βαλεντινουά
*20 Ιουνίου 1856 - 10 Φεβρουαρίου 1864: *Η Γαληνοτάτη Υψηλότητα* Η Πριγκίπισσα του Μονακό





## Παραπομπές


* Georges Martin, *Histoire et généalogie de la maison de Mérode*, Lyon, 1999.

|-

Κατηγορία:Βέλγοι ευγενείς
Κατηγορία:Οίκος Γκριμάλντι
Μπαντίρμα Μ.Ι.Κ.

Η **Μπαντίρμα Μπάσκετμπολ Ιχτισάς Κουλουμπού** (τουρκικά: *Bandırma Basketbol İhtisas Kulübü*), για λόγους χορηγίας **Τεξούτ Μπαντίρμα** (*Teksüt Bandırma*), είναι τουρκικός επαγγελματικός σύλλογος καλαθοσφαίρισης, με έδρα την Πάνορμο (τουρκ. Μπαντίρμα). Η έδρα της είναι το γήπεδο Καρά Αλί Ατζάρ. 

Η ομάδα αυτή τη στιγμή αγωνίζεται στην Α' κατηγορία Τουρκίας (BSL). 

## Ιστορία
Ο σύλλογος Μπάνβιτ ιδρύθηκε το 1994, από εργαζόμενους στη Μπάνβιτ, μια εταιρεία κρέατος με έδρα την Πάνορμο. Η ομάδα ξεκίνησε να παίζει στα τουρκικά περιφερειακά πρωταθλήματα το 1998 και προήχθη στη δεύτερη κατηγορία Τουρκίας το 2001. Το 2004, η ομάδα προήχθη στην κορυφαία κατηγορία, ως πρωταθλήτρια της δεύτερης κατηγορίας. 

Η ομάδα έπαιξε στο ευρωπαϊκό διασυλλογικό επίπεδο τέταρτου επιπέδου EuroCup Challenge, στην πρώτη της σεζόν στο Πρωτάθλημα Τουρκίας και έφτασε μέχρι τα ημιτελικά του πρωταθλήματος. Η ομάδα έχει φτάσει στα ημιτελικά του Πρωταθλήματος πέντε φορές και δύο φορές στον τελικό του Κυπέλλου Τουρκίας. Τη σεζόν 2012–13, η ομάδα νίκησε τη Μπεσίκτας στη προημιτελική σειρά, την Αναντολού Εφές στην ημιτελική σειρά και έφτασε στους τελικούς των πλέι οφ του πρωταθλήματος, όπου έχασε από τη Γαλατασαράι με 4-1. Την επόμενη σεζόν, η Μπάνβιτ προκρίθηκε στον Προκριματικό Γύρο της σεζόν 2013–14 της Ευρωλίγκα, όπου έχασαν εναντίον της Τελενέτ Οστένδης και υποβιβάστηκαν στο EuroCup.

Τη σεζόν 2016-17, η Μπάνβιτ έπαιξε στην εναρκτήρια σεζόν του Μπάσκετ Τσάμπιονς Λιγκ, όπου έφτασε στο Φάιναλ Φορ που διεξήχθη στην Τενερίφη, τον πρώτο ευρωπαϊκό τελικό της Μπάνβιτ. Εκεί, η Μπάνβιτ έχασε με 63-59 από την οικοδέσποινα ομάδα Ιμπεροστάρ Τενερίφε. 

Την 1η Ιουνίου 2019, η Μπάνβιτ άλλαξε το όνομα της σε Μπαντίρμα Μ.Ι.Κ..

## Ονόματα χορηγίας
Για λόγους χορηγίας, ο σύλλογος έχει υπάρξει γνωστός ως: 

* 1994–2019: Μπάνβιτ ΜΚ 
* 2019 – παρόν: Τεξούτ Μπαντίρμα

## Διακρίσεις

### Εγχώριες διοργανώσεις

* **[[Πρωτάθλημα Καλαθοσφαίρισης Τουρκίας|Πρωτάθλημα Τουρκίας]]** 
** *2η θέση (1):* 2012–13 
* **Κύπελλο Τουρκίας** 
** **Νικητές (1):** 2017 
** *Φιναλίστ* *(2):* 2007, 2013 
* **Σούπερ Καπ Τουρκίας** 
** *Φιναλίστ (1):* 2017 

### Ευρωπαϊκές διοργανώσεις

* **[[Μπάσκετμπολ Τσάμπιονς Λιγκ]]** 
** *Φιναλίστ (1):* 2016-17 

## Παραπομπές


## Εξωτερικοί σύνδεσμοι
* Επίσημος ιστότοπος (στα τουρκικά) 
* Σελίδα στο Eurobasket.com 
* Προφίλ στο TBLStat.net 

Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1994
Κατηγορία:Πάνορμος Κυζίκου
Κατηγορία:Μπαντίρμα Μ.Ι.Κ.
Μουλούντ Χαμρούς

Ο **Μουλούντ Χαμρούς** (, γεν. 3 Ιανουαρίου 1943, Κωνσταντίνη) ήταν ο αρχηγός της κυβέρνησης της Αλγερίας από τις 5 Σεπτεμβρίου 1989 έως τις 5 Ιουνίου 1991. 

## Βιογραφία
Γεννήθηκε στην Κωνσταντίνη της Αλγερίας. Ήταν ηγετικό μέλος του Εθνικού Απελευθερωτικού Μετώπου. Ωστόσο, αφού υπηρέτησε ως αρχηγός της κυβέρνησης της Αλγερίας, συμμετείχε σε σοβαρές διαμάχες με άλλους ηγέτες του κόμματος, οι οποίοι ανέφερε ότι βρισκόταν πολύ κοντά στον στρατό. Υπήρξε ανεπιτυχώς ανεξάρτητος υποψήφιος στις προεδρικές εκλογές του 1999. 

Ως πρωθυπουργός στις αρχές του 1991, προσπάθησε να περιορίσει την εξουσία των στρατιωτικών δυνάμεων και των δυνάμεων ασφαλείας και για αυτόν τον λόγο αναγκάστηκε να αποχωρήσει τον Ιούνιο του ιδίου έτους. 

Μια δεκαετία αφότου η στρατιωτική δικτατορία αρνήθηκε την εκλογική νίκη στο Ισλαμικό Μέτωπο Σωτηρίας, ο Χαμρούς περιέγραψε θετικά τα γεγονότα του 1991 ως μια περίοδο με τις υπερβολές που απαιτούνται για έναν λαό που μόλις «απελευθερώθηκε» αφού «παρεμποδίστηκε να μιλήσει για 30 χρόνια». 

## Παραπομπές


Κατηγορία:Πρωθυπουργοί της Αλγερίας
Σιντ Αχμέντ Γκοζαλί

Ο **Σιντ Αχμέντ Γκοζαλί** (, Μαγκνία, 31 Μαρτίου 1937 - Αλγέρι, 4 Φεβρουαρίου 2025) ήταν Αλγερινός πολιτικός που διετέλεσε αρχηγός της κυβέρνησης της Αλγερίας από το 1991 έως το 1992.

## Πρώτα χρόνια
Ήταν μέλος του Εθνικού Απελευθερωτικού Μετώπου και σύμμαχος του Προέδρου Χουαρί Μπουμεντιέν, υπό τον οποίο υπηρέτησε ως επικεφαλής της Sonatrach από το 1966 έως το 1977, όταν έγινε Υπουργός Ενέργειας και Βιομηχανίας. Απομακρύνθηκε από αυτό το αξίωμα από τον νέο πρόεδρο Τσαντλί Μπεντζεντίντ το 1979, έγινε πρέσβης στη Γαλλία, αλλά επανήλθε το 1988 ως υπουργός Οικονομικών μέχρι το 1989, και έπειτα υπουργός Εξωτερικών μέχρι το 1991. Στις 5 Ιουνίου 1991 διαδέχθηκε τον Μουλούντ Χαμρούς στη θέση του πρωθυπουργού. Παρέμεινε πρωθυπουργός μετά την παραίτηση του Μπεντζντίντ τον Ιανουάριο του 1992 και την ανάληψη της εξουσίας από τον στρατό, αλλά παραιτήθηκε στις 8 Ιουλίου του ιδίου έτους, λίγο μετά τη δολοφονία του Μοχάμεντ Μπουντιάφ. Ήταν υποψήφιος πρόεδρος στις εκλογές του 1999 και προσπάθησε να θέσει ξανά υποψηφιότητα το 2004, αλλά αποκλείστηκε από το Συνταγματικό Συμβούλιο.

Απεβίωσε στις 4 Φεβρουαρίου 2025, σε ηλικία 87 ετών. 

## Παραπομπές


Κατηγορία:Πρωθυπουργοί της Αλγερίας
Κατηγορία:Υπουργοί εξωτερικών της Αλγερίας
Πρωτάθλημα ΕΠΕΛ 2020-21

Το **Πρωτάθλημα ΕΠΕΛ 2020-21** αποτελεί το 57ο Πρωτάθλημα ΕΠΕΛ. Αναμένεται να ξεκινήσει τον Οκτώβριο του 2020.

## Σύστημα διεξαγωγής
Στο Πρωτάθλημα ΕΠΕΛ 2020-21 συμμετέχουν 9 ομάδες.

Όλες οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας.

### Σύστημα βαθμολόγησης
Η νίκη βαθμολογείτε με 3 βαθμούς και η ισοπαλία με 1 βαθμό ενώ η ήττα δεν δίνει κανένα βαθμό.

## Αλλαγές σε σχέση με την [[Πρωτάθλημα ΕΠΕΛ 2019-20|περίοδο 2019-20]]
**Ομάδες που δεν συμμετέχουν στο πρωτάθλημα**

Ομάδες που προήχθησαν στην Επίλεκτη κατηγορία ΣΤΟΚ
* Όλυμπος Ξυλοφάγου

## Ομάδες και στάδια
Στον πιο κάτω πίνακα παρουσιάζονται οι ομάδες που συμμετέχουν στο πρωτάθλημα και τα στάδια που χρησιμοποιούν.

## Βαθμολογία

## Αποτελέσματα

2020
Υπουργείο Εργασίας (Ελλάδα)

Το **Υπουργείο Εργασίας** προέκυψε μετά την μετονομασία του Υπουργείου Απασχολήσεως στις 3 Αυγούστου 1976 από την Κυβέρνηση Κωνσταντίνου Γ. Καραμανλή 1974 και λειτούργησε μέχρι τις 14 Σεπτεμβρίου 1995 οπότε μετονομάστηκε σε Υπουργείο Εργασίας και Κοινωνικών Ασφαλίσεων.

## Ιστορία
* Στις 3 Αυγούστου 1976 με το Ν. 400/1976 το Υπουργείο Απασχολήσεως μετονομάστηκε σε Υπουργείο Εργασίας.
* Στις 14 Σεπτεμβρίου 1995 με το Π.Δ. 372/1995, μετά από πρόταση του πρωθυπουργού Α. Παπανδρέου και των συναρμόδιων υπουργών, το Υπουργείο Εργασίας μετονομάστηκε σε Υπουργείο Εργασίας και Κοινωνικών Ασφαλίσεων με τη μεταφορά σε αυτό της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων.

### Υπουργοί Εργασίας

## Παραπομπές


Εργασιας
Κατάλογος ελληνικών ταινιών του 1988

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρησαν το 1988.
## Κατάλογος

## Παραπομπές

Κατηγορία:Ελληνικές ταινίες ανά έτος
Νάγια Ριβέρα

Η **Νάγια Μαρί Ριβέρα** (12 Ιανουαρίου 1987 - 8 Ιουλίου 2020) ήταν Αμερικανίδα ηθοποιός, μοντέλο και τραγουδίστρια.

## Φιλμογραφία

### Κινηματογράφος

### Τηλεόραση

## Παραπομπές


Κατηγορία:Αμερικανίδες ηθοποιοί
Κατηγορία:Αμερικανίδες τραγουδίστριες
Η Εποχή των Παγετώνων (franchise)

Το **Η Εποχή των Παγετώνων** (αγγλικά: **Ice Age**) είναι σειρά ταινιών Αμερικάνικης παραγωγής. Η παραγωγή έγινε από την Blue Sky Studios και την διανομή της ανέλαβε η 20th Century Fox. Αποτελείται από έξι ταινίες (Η Εποχή των Παγετώνων, Η Εποχή των Παγετώνων 2: Η Απόψυξη, Η Εποχή των Παγετώνων 3: Η Αυγή των Δεινοσαύρων, Η Εποχή των Παγετώνων 4: Ο Χορός των Ηπείρων, Η Εποχή των Παγετώνων 5: Σε Τροχιά Σύγκρουσης, Η Εποχή των Παγετώνων: Οι Περιπέτειες του Μπακ).

## Ταινίες
* *[[Η Εποχή των Παγετώνων (ταινία, 2002)|Η Εποχή των Παγετώνων]]* (2002)
* *[[Η Εποχή των Παγετώνων 2: Η Απόψυξη]]* (2006)
* *[[Η Εποχή των Παγετώνων 3: Η Αυγή των Δεινοσαύρων]]* (2009)
* *[[Η Εποχή των Παγετώνων 4: Ο Χορός των Ηπείρων]]* (2012)
* *[[Η Εποχή των Παγετώνων 5: Σε Τροχιά Σύγκρουσης]]* (2016)
* *[[Η Εποχή των Παγετώνων: Οι Περιπέτειες του Μπακ Γουάιλντ]]* (2022)

## Μικρού μήκους
* *[[Gone Nutty]]* (2002)
* *[[No Time for Nuts]]* (2006)
* *[[Surviving Sid]]* (2008)
* ** (2016)

## Ειδικά επεισόδια για τηλεόραση
* *[[Ice Age: A Mammoth Christmas]]* (2011)
* *[[Ice Age: The Great Egg-Scapade]]* (2016)

## Παραπομπές
2. Ice Age franchise in wikipedia 

Κατηγορία:Αμερικανικές σειρές ταινιών
Αρχηγός από Κούνια

Το **Αρχηγός από Κούνια** (αγγλικά: **The Boss Baby**) είναι τρισδιάστατη αμερικανική ταινία περιπέτειας και κωμωδίας του 2017, που παράγεται από τα Dreamworks Animation και διανέμεται από το 20th Century Fox, σε σκηνοθεσία Τομ Μακ Γκραθ.

Στην ταινία πρωταγωνιστούν οι Άλεκ Μπάλντουιν, Στιβ Μπουσέμι, Τζίμι Κίμελ, Λίζα Κούντροου κ.ά..

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2017
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες παραγωγής DreamWorks
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες βασισμένες σε κόμικς
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες σε σκηνοθεσία Τομ ΜακΓκαρθ
Κατηγορία:Ταινίες κινουμένων σχεδίων του 2017
Αμφιθόη

Στην ελληνική μυθολογία με το όνομα **Αμφιθόη** (από το επίθετο *θοή*, που σημαίνει «γρήγορη, ευκίνητη», και το *αμφι-*, που σημαίνει «και από τις δύο πλευρές») είναι γνωστή και μία από τις 50 Νηρηίδες, δηλαδή τις θυγατέρες του Νηρέα και της Ωκεανίδας Δωρίδος. Η Αμφιθόη είναι μία από τις 32 Νηρηίδες που αναφέρονται στην *[[Ιλιάδα]]* του Ομήρου ότι ήρθαν να θρηνήσουν μαζί με τη Θέτιδα από βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα. Συγκεκριμένα, η Αμφιθόη αναφέρεται στη ραψωδία Σ, στίχος 43.

* Με το όνομα **αμφιθόη** (*Amphithoe*) είναι γνωστό επίσης ένα γένος αμφίποδου μαλακόστρακου ζώου.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 227

Αμφιθοη
Αμφίπυρα

Η **αμφίπυρα** (*Amphipyra*, καθαρ. *η αμφίπυρος*) είναι γένος λεπιδόπτερων εντόμων. Είναι το μοναδικό γένος που παραμένει στην υποοικογένεια αμφιπυρίνες (*Amphipyrinae*), καθώς τα άλλα έχουν μεταταχθεί, π.χ. στην υποοικογένεια αδενίνες (*Hadeninae*).

## Περιγραφή
Το γένος περιλαμβάνει μικρές ή μεσαίου μεγέθους νυκτόβιες πεταλούδες, που διακρίνονται από τις νηματόμορφες κεραίες τους, την κάπως πεπλατυσμένη κοιλία τους, τα ισχυρά πόδια και τα διασταυρούμενα μεταξύ τους φτερά (πτέρυγες) όταν το έντομο αναπαύεται. Το κυριότερο είδος είναι η αμφίπυρα η πυραμιδοειδής (*A. pyramidea*), που συναντάται στην Ευρώπη σε ρωγμές κομμένων ξύλων, κάτω από φύλλα και κάτω από στέγες σπιτιών.

## Επιλεγμένα είδη
* *Amphipyra acheron* Draudt, 1950
* *Amphipyra albicilia* Hampson, 1894
* *Amphipyra albolineola* Yoshimoto, 1993
* *Amphipyra alpherakii* (Staudinger, 1888)
* *Amphipyra amentet* Babics, Benedek & Saldaitis, 2013
* *Amphipyra anophthalma* Boursin, 1963
* *Amphipyra averna* Hreblay & Ronkay, 1997
* *[[Amphipyra berbera]]* <Rungs, 1949
* *Amphipyra boursini* Hacker, 1998
* *Amphipyra brunneoatra* Strand, 1916
* *Amphipyra cancellata* Warren, 1911
* *Amphipyra charon* Draudt, 1950
* *Amphipyra cinnamomea* (Goeze, 1781)
* *Amphipyra costiplaga* Draudt, 1950
* *Amphipyra cupreipennis* Moore, 1882
* *Amphipyra deleta* Draudt, 1950
* *Amphipyra deletaiwana* Hreblay & Ronkay, 1998
* *[[Amphipyra effusa]]* Boisduval, 1829
* *Amphipyra erebina* Butler, 1878
* *Amphipyra formosana* Hacker & Ronkay, 1998
* *Amphipyra fuscusa* Chang, 1989
* *[[Amphipyra glabella]]* (Morrison, 1874)
* *Amphipyra herrichschaefferi* Hacker & Peks, 1998
* *Amphipyra herzigi* Hreblay & Ronkay, 1998
* *Amphipyra horiei* Owada, 1996
* *Amphipyra jankowskii* Oberthür, 1884
* *Amphipyra kautti* Hacker, 2002
* *[[Amphipyra livida]]* (Denis & Schiffermüller, 1775)
* *Amphipyra magna* Walker, 1865
* *Amphipyra marmorea* Hreblay & Ronkay, 1998
* *[[Amphipyra micans]]* Lederer, 1857
* *Amphipyra microlitha* Hreblay & Ronkay, 1998
* *Amphipyra molybdea* Christoph, 1867
* *Amphipyra monochroma* Yoshimoto, 1993
* *Amphipyra monolitha* Guenée, 1852
* *Amphipyra okinawensis* Sugi, 1982
* *Amphipyra owadai* Hreblay, Peregovits & Ronkay, 1999
* *Amphipyra pallidipennis* Hreblay & Ronkay, 1998
* *[[Amphipyra perflua]]* (Fabricius, 1787)
* *Amphipyra porphyrea* Hreblay & Ronkay, 1998
* *[[Amphipyra pyramidea]]* (Linnaeus, 1758)
* *Amphipyra pyramidoides* Guenée, 1852
* *Amphipyra schrenckii* Ménétriés, 1859
* *Amphipyra sergei* (Staudinger, 1888)
* *Amphipyra shyrshana* Chang, 1989
* *[[Amphipyra stix]]* Herrich-Schäffer, 1850
* *Amphipyra striata* Bremer & Grey, 1853
* *Amphipyra strigata* D. S. Fletcher, 1968
* *Amphipyra subtrigua* Bremer & Grey, 1853
* *Amphipyra suryai* Yoshimoto, 1993
* *Amphipyra tetra* (Fabricius, 1787)
* *[[Amphipyra tragopoginis]]* (Clerck, 1759) – mouse moth
* *[[Amphipyra tripartita]]* Butler, 1878

## Παραπομπές

* 
* 

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 247

Αμφιπυρα
Όρος Αμώμων

Το **Όρος Αμώμων** είναι τοπωνύμιο στην Αττική, το οποίο αναφέρεται για πρώτη φορά σε σιγίλλιο του (Αθηναίου την καταγωγή) Οικουμενικού Πατριάρχη Νεοφύτου Β΄ το 1611 *«περί του εν τω των Αμώμων όρει κειμένου σταυροπηγιακού μοναστηρίου του Γενεσίου της Θεοτόκου»*. Το μοναστήρι αυτό ταυτίσθηκε με τη μονή της Θεοτόκου της Νέας Μάκρης. Από την αναφορά αυτή ο Δημήτριος Καμπούρογλου κατέληξε στο συμπέρασμα ότι Αμώμων όρος ονομαζόταν η ανατολική πλευρά του Πεντελικού όρους, πάνω από τη Ραφήνα. Με δεδομένο ότι κατά την εποχή της Τουρκοκρατίας η Πεντέλη αποτελούσε κέντρο του μοναχισμού με πολλούς διάσπαρτους μοναχούς, αυτή η άποψη είναι λογική (*άμωμος* = άψογος ηθικά, αμόλυντος).

Μεταγενέστερα ονομάσθηκε από αυτό το τοπωνύμιο το «Σπήλαιο Αμώμων» ή Σπήλαιο Πεντέλης ή Σπηλιά του Νταβέλη, παρά το ότι βρίσκεται αρκετά δυτικότερα.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 266

Αμωμων Ορος
Νικόλαος Αναγνωστίδης

Ο **Νικόλαος Αναγνωστίδης** (1906-1967) ήταν Έλληνας χειρουργός, υφηγητής χειρουργικής του Αριστοτέλειου Πανεπιστημίου Θεσσαλονίκης.

Ο Αναγνωστίδης καταγόταν από τη Σηλυβρία της Ανατολικής Θράκης και σπούδασε ιατρική στο Πανεπιστήμιο Αθηνών. Στις 16 Μαΐου 1944 παρουσίασε τη «διατριβή επί υφηγεσία» του, με τίτλο *Περί εκτεταμένων εγκαυμάτων και βασικών αρχών θεραπείας τους*, στην Ιατρική Σχολή του ΑΠΘ και στις 19 Απριλίου 1944, μετά τη δημόσια ανάπτυξη του προβλεπόμενου από το νόμο μαθήματος και ύστερα από ευρεία συζήτηση, ο Ν. Αναγνωστίδης αναγορεύθηκε Υφηγητής Χειρουργικής, και έγινε έτσι ο πρώτος υφηγητής στην ιστορία της Ιατρικής Σχολής του Πανεπιστημίου Θεσσαλονίκης.

Στη συνέχεια ο Αναγνωστίδης διετέλεσε εντεταλμένος υφηγητής του μαθήματος «Στοιχεία Ανατομίας και πρώται βοήθειαι» (1960) και εντεταλμένος υφηγητής της Β΄ Χειρουργικής Κλινικής του Πανεπιστημίου, καθώς και διευθυντής της κλινικής αυτής. Δημοσίευσε αρκετές επιστημονικές εργασίες σε ελληνικά και ξένα επιστημονικά περιοδικά, αλλά δεν προάχθηκε ποτέ σε καθηγητή εξαιτίας των πολιτικών φρονημάτων του. Για ένα διάστημα μάλιστα εξορίσθηκε στον Άγιο Ευστράτιο, όπου ήταν παρέα με τον Γιώργο Ζουράρι και τον πατέρα τού λογοτέχνη Θέμη Λιβιεριάδη, όντες φίλοι από τη Θεσσαλονίκη.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 326

Κατηγορία:Έλληνες χειρουργοί
Κατηγορία:Έλληνες πανεπιστημιακοί του 20ού αιώνα
Χριστίνα Χειλά - Φαμέλη

Η **Χριστίνα Χειλά - Φαμέλη** (Αθήνα, 24 Δεκεμβρίου 1992) είναι Ελληνίδα ηθοποιός. 
## Βιογραφία
Έχει αποφοιτήσει από τη Δραματική Σχολή του Θεάτρου Τέχνης - Καρόλου Κουν (2013).
 
Όπως έχει δηλώσει η ίδια, έχασε τη μητέρα της όταν ήταν 16 ετών. Για συναισθηματικούς λόγους έχει προσθέσει το επίθετο της μητέρας της, Φαμέλη. Ως ηθοποιός, έχει μιλήσει για τους πενιχρούς μισθούς στο θέατρο αλλά και τις δυσκολίες που βίωσε η ίδια στην προσπάθειά της να αντεπεξέλθει.

### Κινηματογράφος
Έχει συμμετάσχει στην ταινία Ουζερί Τσιτσάνης (2015), όπου είχε τον ρόλο της Εστρέας, σε σκηνοθεσία Μανούσου Μανουσάκη.

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κώστας Τσιάνος

Ο **Κώστας Τσιάνος** (Λάρισα, 1942) είναι Έλληνας σκηνοθέτης, ηθοποιός, συγγραφέας και χορογράφος.

## Βιογραφία
Γεννήθηκε στη Λάρισα το 1942 και μαθήτευσε κοντά στον σπουδαίο σκηνοθέτη και δάσκαλο Δημήτρη Ροντήρη. 

Σπούδασε στη Δραματική Σχολή του Ωδείου Αθηνών από όπου κι αποφοίτησε το 1964. Παράλληλα, συνεργάστηκε για δέκα χρόνια με τη Δώρα Στράτου. Ερμήνευσε δεκάδες σημαντικούς ρόλους στο θέατρο ως ηθοποιός, χορογράφησε πολλές παραστάσεις, έγραψε κείμενα για την Ελληνική Επιθεώρηση, μετέφρασε έργα του Αριστοφάνη, του Αισχύλου και του Ευριπίδη και διασκεύασε για το θέατρο νουβέλες και διηγήματα με μεγάλη επιτυχία. 

Έχει συνεργαστεί με πολλούς αξιόλογους θιάσους: το «Θέατρο Τέχνης «Κάρολος Κουν»» του Καρόλου Κουν, το «Αμφιθέατρο» του Σπύρου Ευαγγελάτου, τους «Δεσμούς» της Ασπασίας Παπαθανασίου, τον θίασο Τζένης Καρέζη - Κώστα Καζάκου, την Αλίκη Βουγιουκλάκη, τη Μιμή Ντενίση, τον Γιώργο και τη Νινέτα Λεμπέση, τον Βαγγέλη Λειβαδά και κυρίως με το Εθνικό Θέατρο.

Τον Απρίλιο του 2019, ο δήμαρχος Λάρισας ανακοίνωσε τη μετονομασία του Θεάτρου του Μύλου σε «Θέατρο Κώστας Τσιάνος», ενώ βραβεύτηκε από την περιφερειάρχη Θεσσαλίας για την συνολική προσφορά του στον χώρο του Θεάτρου.

## Καριέρα
Θεωρείται από τους πρωτοπόρους στην ίδρυση αποκεντρωμένων θιάσων (Θέατρο Ν. Ιωνίας, Νέα Πορεία, Πειραματικό Θέατρο κ.ά.). Στο «Θεσσαλικό Θέατρο πρόσφερε τις δυνάμεις του για 30 χρόνια, ενώ υπήρξε καλλιτεχνικός του Διευθυντής για 22 χρόνια. Στη διάρκεια αυτή ασχολήθηκε με την προσέγγιση του αρχαίου δράματος. Σκηνοθέτησε τις τραγωδίες «''Ηλέκτρα''» και «*[[Ιφιγένεια εν Ταύροις]]*» του Ευριπίδη και τις «''Χοηφόρους''» του Αισχύλου με πρωταγωνίστρια τη Λυδία Κονιόρδου. Η σκηνοθετική του άποψη για την τραγωδία υμνήθηκε από το κοινό και την κριτική. 

Για την «''Ηλέκτρα''» τιμήθηκε με το βραβείο «Κάρολος Κουν».

Στο Εθνικό Θέατρο σκηνοθέτησε την ''Εκάβη'' με πρωταγωνίστρια την Άννα Συνοδινού, την «*[[Ιφιγένεια εν Αυλίδι|Ιφιγένεια εν Αυλίδ]]<nowiki/>ι*» του Ευριπίδη και τις κωμωδίες του Αριστοφάνη, «''Βάτραχοι''», «''Όρνιθες''» και «''Λυσιστράτη''». Στο Θεατρικό Οργανισμό Κύπρου σκηνοθέτησε τις «''Θεσμοφοριάζουσες''» του Αριστοφάνη. Όλες οι παραστάσεις του αρχαίου δράματος παίχτηκαν στο Φεστιβάλ Επιδαύρου και εκπροσώπησαν τη χώρα μας σε διεθνή φεστιβάλ.

Στο ΚΘΒΕ, του οποίου για μικρό χρονικό διάστημα ανέλαβε την καλλιτεχνική διεύθυνση το 1998, σκηνοθέτησε την «''Ειρήνη''» του Αριστοφάνη, τη «*[[Στέλλα Βιολάντη]]*» του Γρηγορίου Ξενόπουλου και τον «*Γάμο*» της Βάσας Σολωμού-Ξανθάκη.

Έχει τιμηθεί για την πολιτιστική του προσφορά από πολλούς οργανισμούς και δήμους και διετέλεσε Δημοτικός Σύμβουλος Λαρίσης. Υπήρξε αναπληρωματικός Καλλιτεχνικός Διευθυντής του Εθνικού Θεάτρου, κοντά στον Νίκο Κούρκουλο.

Δείγματα της δουλειάς του στο θέατρο είναι οι παραστάσεις: *Η γειτονιά των αγγέλων* (2013), *[[Αχαρνής]]* (2018), *[[Χοηφόροι (Αισχύλου)|Χοηφόροι]]* (2009), *[[Η Αυλή των Θαυμάτων|Η αυλή των θαυμάτων]]* (2017), *Το χρυσό κλειδί* (2016), *Ζωή χαρισάμενη* (2017).

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες
Κατηγορία:Έλληνες σκηνοθέτες θεάτρου
Κατηγορία:Απόφοιτοι του Ωδείου Αθηνών
Αναδενδράδιο

Το **αναδενδράδιο** (*αναδενδράδιον*) ήταν τύπος δενδροφυτευμένης πλατείας στη Βυζαντινή Αυτοκρατορία.

Ο όρος «αναδενδράδιον» συναντάται συχνά στο έργο του Αυτοκράτορα Κωνσταντίνου του Πορφυρογέννητου *[[Περί βασιλείου τάξεως|`Εκθεσις της Βασιλείου τάξεως]]*, το οποίο αναφέρεται στον βυζαντινό πολιτισμό, την κυβέρνηση και τις τελετουργίες στην αυτοκρατορική Αυλή και το Μέγα Παλάτιον, που απαρτιζόταν, εκτός των κυρίως κτηρίων, από διάφορα περίπτερα (με την έννοια του ανεξάρτητου οικίσκου). Μπροστά λοιπόν από κάθε περίπτερο υπήρχε μία δενδροφυτευμένη πλατεία, το αναδενδράδιο.

Το πιο ονομαστό από τα αναδενδράδια ήταν εκείνο της Μαγναύρας, το οποίο στις μεγάλες τελετές, π.χ. για την υποδοχή ξένων ηγεμόνων, στολιζόταν με ό,τι πιο πολύτιμο διέθεταν οι ναοί, τα ανάκτορα και τα καλλιτεχνικά εργαστήρια της Κωνσταντινούπολης σε χρυσά και αργυρά αντικείμενα, πολυκάνδηλα, χαλιά, κεντητά υφάσματα και κομψοτεχνήματα άριστης τεχνικής.

## Πηγές
* Το λήμμα «αναδενδράδιον» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 343

Κατηγορία:Βυζαντινός πολιτισμός
Ζισλαίν Ντομανζέ

Η **Ζισλαίν Ντομανζέ** (*Ghislaine Dommanget*, 13 Οκτωβρίου 1900 - 30 Απριλίου 1991) ήταν Γαλλίδα ηθοποιός και η σύζυγος του Λουδοβίκου Β΄, Πρίγκιπα του Μονακό.

## Βιογραφία
Γεννήθηκε στις 13 Οκτωβρίου 1900 στο Ρενς, και ήταν κόρη του Συνταγματάρχη Ροβέρτου Ιωσήφ Ντομανζέ και της Μαρία Λουίζα Μενί.

Το 1923 παντρεύτηκε το Παύλο Ντιέ. Μετά το θάνατό του το 1931, είχε σχέση με τον ηθοποιό Αντρέ Μπρουλέ. Μαζί απέκτησαν ένα παιδί, τον Ιωάννη Γαβριήλ.

Όταν χώρισε με τον Μπρουλέ, παντρεύτηκε τον Λουδοβίκο Β΄, Πρίγκιπα του Μονακό, στις 24 Ιουλίου 1946. Ήταν πρώτη νύφη του Οίκου των Γκριμάλντι χωρίς προίκα. Το ζευγάρι δεν απέκτησε παιδιά.

Πέθανε στις 30 Απριλίου 1991 στο Νεϊγί-συρ-Σεν σε ηλικία 90 ετών. Είναι θαμμένη στο Κοιμητήριο του Πάσι του Παρισιού.

## Τίτλοι
***13 Οκτωβρίου 1900 - 17 Ιουλίου 1923**: Δεσποινίς Ζισλαίν Ντομανζέ
***17 Ιουλίου 1923 - 24 Ιουλίου 1946**: Κα. Γκισλαίν Ντιέ
***24 Ιουλίου 1946 - 9 Μαΐου 1949**: *Η Γαληνοτάτη Υψηλότητα* Η Πριγκίπισσα του Μονακό
***9 Μαΐου 1949 - 30 Απριλίου 1991**: *Η Γαληνοτάτη Υψηλότητα* Η Χήρα Πριγκίπισσα του Μονακό

### Τιμητικές διακρίσεις
* : Κυρία Μεγαλόσταυρου του Τάγματος του Αγίου Καρόλου
* : 
** Ιππότης του Τάγματος της Λεγεώνας της Τιμής (25 Ιουλίου 1947).
** Διοικητής του Τάγματος Δημόσιας Υγείας (14 Ιουλίου 1948).

## Παραπομπές


*

## Εξωτερικοί σύνδεσμοι

|-

Κατηγορία:Οίκος Γκριμάλντι
Κατηγορία:Γάλλοι ευγενείς
Γιωργής Τσαμπουράκης

Ο **Γιωργής Τσαμπουράκης** (Ντύσσελντορφ ,31 Οκτωβρίου 1974) είναι Έλληνας ηθοποιός με μακρά πορεία στον χώρο του θεάτρου, της τηλεόρασης και του κινηματογράφου. 

## Βιογραφία
Γεννήθηκε στο Ντύσσελντορφ της Γερμανίας στις 31 Οκτωβρίου 1974. Γιος του Ιωάννη και της Ειρήνης Τσαμπουράκη. Κατάγεται από την Αυγενική Ηρακλείου. 

Είναι απόφοιτος της Σχολής Δραματικής Τέχνης Βεάκη. Το 2001 έκανε το ντεμπούτο στην τηλεόραση στη σειρά *Τι συμβαίνει με το Χάρη*. 

Έχει βραβευτεί με το «βραβείο ερμηνείας νέων δημιουργών» για την ερμηνεία του στο θεατρικό έργο «Άλλοι Άνθρωποι» του Κρίστοφερ Σιν και το 2012 ήταν υποψήφιος για το Βραβείο Χορν στο θεατρικό έργο «Ο Ερωτόκριτος» του Βιτσέντζου Κορνάρου.

Παρακολούθησε σεμινάρια με τους Lilo Bauer, Peter Rain, Θωμά Μοσχόπουλο, Λυδία Κονιόρδου, Anatoli Vasilief. Έχει πάρει μέρος στα έργα: Μπεντ (σκην. Γ.Θεοδοσιάδης), Άλλοι άνθρωποι (Βραβείο ερμηνείας), Ο Ελαφοβασιλιάς (σκην. Θ. Μοσχόπουλος), Το αίμα που μαράθηκε (σκην. Γ. Σαχίνης), Οιδίποδας (σκην. Α. Κράλλη), Ορέστεια (σκην. Λ. Θάνος), Φύλλα από γυαλί (σκην. Β. Γεωργιάδου), Βασιλιάς Λήρ (σκην. Σ. Λιβαθινός), Ο θάνατος του Δαντόν (σκην. Σ. Λιβαθινός), Ερωτόκριτος (σκην. Γ. Χατζάκης) και με το Εθνικό θέατρο στα έργα: Πέρσες (σκην. Λ. Κονιόρδου), Καλιγούλας (σκην. Γ. Σαχίνης), Ο Βασιλικός (σκην. Σ. Ευαγγελάτος), Οδύσσεια (συμπαραγωγή με το Piccolo Teatro di Milano και σκηνοθεσία Robert Wilson).

Την τηλεοπτική περίοδο 2019-2020  υποδυθηκε τον Αλή Ομέρογλου (Πρωταγωνιστικός ρόλος) στη σειρά "*[[Το Κόκκινο Ποτάμι (σειρά)|Το Κόκκινο Ποτάμι]]" (OpenTv)*, τη σεζόν 2023-24 συμμετείχε στη σειρά *"Παγιδευμένοι" (Ant1)*, ενώ από το 2024 υποδύεται τον Μήνα (πρωταγωνιστικός ρόλος) στο *"Ταμπού" (Mega)* του Ανδρέα Γεωργίου. 

Είναι παντρεμένος και έχει δύο παιδιά. Είναι ιδιοκτήτης του εστιατορίου "ΑΣΤΕΡ" στα Πετράλωνα, μαζί με τον φίλο του και ηθοποιό Μιχάλη Μουλακάκη.

Είναι ιδρυτής και σκηνοθέτης της εταιρείας θεάτρου «Ίμερος» και Καλλιτεχνικός διευθυντής της Ανώτερης Σχολής Δραματικής Τέχνης "ΝΟΤΟΣ" στο Ηράκλειο Κρήτης.

## Εξωτερικοί σύνδεσμοι
* 
* Γιωργής Τσαμπουράκης στο Περιοδικό CITY CODE MAGAZINE

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
7001 Νέτερ

Η **Νέτερ (Noether)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1955 από το προσωπικό του Πανεπιστημίου της Ιντιάνα (αστεροσκοπείο "Goethe Link" στο Μπρούκλιν της Ιντιάνα) και πήρε το όνομά της προς τιμή της Γερμανίδας μαθηματικού Έμι Νέτερ.

## Φυσικά χαρακτηριστικά
Η μέση διάμετρος της Νέτερ εκτιμάται σε 6,072 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,252. Η Νέτερ περιστρέφεται γύρω από τον εαυτό της μία φορά περίπου κάθε 9 ώρες και 5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νετερ
7002 Μπρόνστεν

Ο **Μπρόνστεν** (*Bronshten*) είναι ένας αστεροειδής της Κύριας Ζώνης Αστεροειδών που τέμνει την τροχιά του Άρη και έχει απόλυτο μέγεθος (όπως ορίζεται για το Ηλιακό Σύστημα) 14,8. Ανακαλύφθηκε το 1971 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας και πήρε το όνομά του προς τιμή του Ρώσου αστρονόμου Βιτάλι Αλεξάντροβιτς Μπρόνστεν. Το 2018 ανακαλύφθηκε ένας δορυφόρος του ο οποίος ονομάζεται προσωρινά S/2018 (7002) 1.

## Φυσικά χαρακτηριστικά
Τα κυρίως φυσικά χαρακτηριστικά του Μπρόνστεν είναι άγνωστα. Ο Μπρόνστεν περιστρέφεται γύρω από τον εαυτό του μία φορά περίπου κάθε 2 ώρες και 6 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπρονστεν
7003 Ζογιαμιρόνοβα

Η **Ζογιαμιρόνοβα (Zoyamironiva)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας και πήρε το όνομά της προς τιμή της Ρωσίδας φυσικού Ζόγια Σεργκέγιεβνα Μιρόνοβα.

## Φυσικά χαρακτηριστικά
Η μέση διάμετρος της Ζογιαμιρόνοβα εκτιμάται σε 16,594 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,053.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζογιαμιρονοβα
Διάγνωση

*Αυτό το λήμμα αφορά τον γενικό ορισμό της διάγνωσης στα διάφορα πεδία. Για τον ορισμό της διάγνωσης στην ιατρική, βλέπε: [[Ιατρική διάγνωση]].*

Στην ιατρική, η **διάγνωση** είναι η αναγνώριση της φύσης και της αιτίας ενός συγκεκριμένου φαινομένου. Η έννοια της διάγνωσης χρησιμοποιείται και σε άλλους κλάδους. Συγκεκριμένα, υπάρχουν διαφορετικοί ορισμοί για την διάγνωση στους τομείς της λογικής, της ανάλυσης και της εμπειρίας, προκειμένου να προσδιοριστεί η "αιτία και το αποτέλεσμα". Στη μηχανική συστημάτων και στην επιστήμη των υπολογιστών, ο όρος "διάγνωση" χρησιμοποιείται συνήθως για να ορίσει τα αίτια των συμπτωμάτων, καθώς και τις πιθανές μετριάσεις και λύσεις που μπορούν να ληφθούν.

## Παραπομπές

Κατηγορία:Ιατρική ορολογία
Μαγναύρα

Η **Μαγναύρα** (λέξη πιθανώς προερχόμενη από τη λατινική φράση *Magna Aula* = «μεγάλη αίθουσα») ήταν ένα μεγάλο κτήριο στην Κωνσταντινούπολη της βυζαντινής εποχής, δίπλα στο Μέγα Παλάτιον. Ταυτίζεται από τους μελετητές με το οίκημα που στέγαζε τη Σύγκλητο και βρισκόταν ανατολικώς του Αυγουσταίου, κοντά στην Αγία Σοφία και αμέσως μετά τη Χαλκή Πύλη. Μια μεγάλη πύλη που περιγράφεται από τον Προκόπιο, πιθανώς μαρμάρινη, εισήγαγε σε μια περίστυλη αυλή που οδηγούσε στη Μαγναύρα.

Το κτήριο ήταν τρίκλιτη βασιλική και αργότερα χρησίμευσε ως αίθουσα του θρόνου και ως αίθουσα υποδοχών των ξένων πρεσβευτικών αποστολών. Οι Αυτοκράτορες συγκαλούσαν στη Μαγναύρα μεγάλες συνελεύσεις και συμβούλια, ιδίως στο αίθριο της δυτικής πλευράς. Π.χ. κατά την ετήσια τελετή του *σιλεντίου*, στην αρχή της Μεγάλης Τεσσαρακοστής, ολόκληρος ο αυτοκρατορικός οίκος και οι ανώτατοι υπάλληλοι του κράτους παρατάσσονταν κατά μήκος του μεγάλου κλιμακοστασίου της Μαγναύρας. Οι λόγιοι χαρακτήριζαν τη Μαγναύρα ως την υλική προβολή της βυζαντινής αυτοκρατορικής δυνάμεως πάνω σε όλους τους υπηκόους ανά την Οικουμένη.

Περί το 855 ο *καίσαρ* Βάρδας ίδρυσε στη Μαγναύρα μία σχολή (περιγραφόταν με τη λέξη *εκπαιδευτήριον*). Δεν ήταν όμως αυτή η σχολή (όπως υποστηρίζουν μερικοί) το Πανδιδακτήριο (το αρχαιότερο ίσως πανεπιστήμιο της ανθρωπότητας, ιδρυθέν το 425 μ.Χ.), αλλά μάλλον μία φιλοσοφική σχολή.

## Παραπομπές


## Εξωτερικοί σύνδεσμοι
* Αναπαράσταση της εισόδου της Μαγναύρας
* Αναπαράσταση της Μαγναύρας

Μαγναυρ